นิกเกอิปิดเช้าพุ่ง 436.87 จุด หลังเฟดขึ้นดอกเบี้ย
นิกเกอิปิดเช้าพุ่ง 436.87 จุด หลังเฟดขึ้นดอกเบี้ย
17 ธ.ค. 2558

ดัชนีนิกเกอิตลาดหุ้นโตเกียวปิดภาคเช้าพุ่งขึ้นแข็งแกร่งในวันนี้ โดยดัชนีนิกเกอิปิดภาคเช้าพุ่งขึ้น 436.87 จุด หรือ 2.29% แตะที่ 19,486.78 จุด หลังจากธนาคารกลางสหรัฐ (เฟด) ประกาศขึ้นอัตราดอกเบี้ยเป็นครั้งแรกในรอบกว่า 9 ปีในการประชุมเมื่อวานนี้ ซึ่งช่วยหนุนมุมองที่เป็นบวกเกี่ยวกับแนวโน้มเศรษฐกิจสหรัฐ และส่งผลให้สกุลเงินดอลลาร์แข็งค่าขึ้นเมื่อเทียบกับเยน ซึ่งถือเป็นปัจจัยบวกต่อหุ้นกลุ่มส่งออกของญี่ปุ่น